laion/Wikipedia-Exotic huggingface dataset:
Si tú la quieres

Si Tú La Quieres (בעברית: אם אתה אוהב אותה) הוא סינגל שהוקלט על ידי הזמר-יוצר דויד ביסבל, ביחד עם הזמרת-יוצרת הספרדייה איתנה. השיר יצא לאור ב-3 באפריל 2020, על ידי חברת התקליטים יוניברסל מיוזיק גרופ, כסינגל מתוך האלבום, En Tus Planes. השיר הגיע למקום השמיני במצעד השירים שבאורוגוואי. השיר נכתב על ידי דייוויד ביסבל, מריה קונצפסיון מנדיוויל פייטו ופבלו לואיס קבריאן ואלרה והופק על ידי פבלו סבריאן. איגוד תעשיית ההקלטות הספרדי העניק לשיר את תואר הפלטינה הלטינית, על מכירות של למעלה מ-40,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. הווידאו קליפ הרשמי של השיר הועלה לערוץ היוטיוב של דויד ביסבל ב-2 באפריל 2020, בשידור חי. הקליפ צבר למעלה מ-61 מיליון צפיות. סרטון השיר "Si tú la quieres" באתר יוטיוב דייוויד ביסבל, מריה קונצפסיון מנדיוויל פייטו, פבלו לואיס קבריאן ואלרה David Bisbal – Si Tú La Quieres (באנגלית), נבדק ב-2020-09-25 monitorLATINO, Title, charts monitorLATINO (בספרדית) Música, El portal de, Si Tú La Quieres - David Bisbal y Aitana | EPDM (באנגלית אמריקאית), נבדק ב-2020-09-25 Si Tú La Quieres, נבדק ב-2020-09-25 David Bisbal, Aitana - Si Tú La Quieres
Enemigos

Enemigos (בעברית: אויבים) הוא סינגל שהוקלט על ידי הזמרת-יוצרת הספרדייה איתנה, ביחד עם להקת הפופ הרוק המקסיקנית רייק. השיר יצא לאור ב-15 במאי 2020, על ידי חברות התקליטים יוניברסל מיוזיק גרופ וסוני מיוזיק אנטרטיינמנט, כסינגל שלא מתוך אלבום. השיר הגיע למקום התשיעי במצעד שירי הפופ שבפרגוואי. השיר נכתב על ידי איתנה, כריס זאדלי, דלוצ'י ופליפה גונזלס עבד והופק על ידי מנגו ונבלייז. השיר נשלח לרדיו להיטים עכשוויים שבספרד ב-17 במאי 2020, יומיים לאחר שיצא כסינגל, על מנת לעזור בקידום שלו במדינה והגיע בשיאו למקום ה-11 במצעד השירים של המדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17.8 מיליון השמעות. הווידאו קליפ הרשמי של השיר הועלה לערוץ היוטיוב של איתנה ב-15 במאי 2020, בשידור חי. הקליפ צבר למעלה מ-20 מיליון צפיות. סרטון השיר "Enemigos" באתר יוטיוב איתנה, כריס זאדלי, דלוצ'י, פליפה גונזלס עבד publimetro, Entretenimiento, Publimetro (באנגלית) monitorLATINO, Title, charts monitorLATINO (בספרדית) Aitana & Reik – Enemigos (באנגלית), נבדק ב-2020-09-25 Música, El portal de, Enemigos - Aitana & Reik | EPDM (באנגלית אמריקאית), נבדק ב-2020-09-25 Enemigos, נבדק ב-2020-09-25 Aitana, Reik - Enemigos
אביב בוכלר

אביב בוכלר (נולדה ב-5 במרץ 2000) היא שחקנית ישראלית. בוכלר נולדה בשנת 2000. בחלק מילדותה היא שהתה עם משפחתה בבריסל, שבבלגיה. בגיל 9 שבה המשפחה לישראל והתגוררה במושב חוגלה שבעמק חפר. למדה בתיכון מעיין שחר בקיבוץ עין החורש במגמת אומנות. בשנת 2012, שיחקה בוכלר בסדרה "מבצע קיפוד" בתפקיד מיכל. בשנים 2013–2014 שיחקה את תמר דביר ב"השמיניה הדור הבא". בשנים 2017–2018 שיחקה בשתי העונות הראשונות של הסדרה "אקדמיית החממה" של נטפליקס בתפקיד אמה גלר, הגיקית של האקדמיה. בשנת 2020 שיחקה את אלה בסדרה "תאג"ד" והחלה לגלם את ליגל בסדרה "בלקספייס". בשנת 2021 שיחקה בסדרת הדרמה והאקשן, "השוטרים", שמשודרת בערוץ קשת 12. כמו כן השתתפה בסדרת הדרמה "עלומים" שמשודרת בכאן 11. בשנת 2023 גילמה את נועה בסרט "המשלחת". בוכלר מתגוררת בארצות הברית. אביב בוכלר, ברשת החברתית אקס (טוויטר) אביב בוכלר, ברשת החברתית אינסטגרם אביב בוכלר, במסד הנתונים הקולנועיים IMDb (באנגלית) אלן לי, ‏10 דברים שלא ידעתם על אביב בוכלר, באתר tvovermind ‏2019 (באנגלית) הפרופיל של אביב בוכלר, באתר סוכנות האמנים "זוהר יעקובסון" Bid Farewell to Aviv Buchler, the Actress Who Played Emma on 'Greenhouse Academy', Distractify ערך זה הוא קצרמר בנושא טלוויזיה ובנושא ישראלים. אתם מוזמנים לתרום לוויקיפדיה ולהרחיב אותו.
פרדריק ג'ורג' קוטמן

פרדריק ג'ורג' קוטמן (באנגלית: Frederick George Cotman‏; 14 באוגוסט 1850 – 1920) היה צייר אנגלי של נופים, דיוקנאות וחללי פנים וחבר בבית הספר לציירים באסכולת נוריץ'. פרדריק ג'ורג' קוטמן, נולד באיפסוויץ' ב־14 באוגוסט 1850, ילדו הצעיר של הנרי אדמונד קוטמן (1802–1871), סוחר משי מנוריץ' ואשתו מריה טיילור (1813–1895). הוא היה אחיינו של ג'ון סל קוטמן ובן דודו של ג'ון ג'וזף קוטמן. הוא היה תלמידו הפרטי של ויליאם תומסון גריפית', ראש בית הספר לאמנות באייפסוויץ'. פרדריק קוטמן היה מקושר באופן קבוע עם בית הספר לציירים בנוריץ' בגלל הקשר המשפחתי שלו עם ג'ון סל קוטמן, שהיה אחד האמנים המובילים באסכולה זו. הוא מעולם לא התגורר בנורפוק, בניגוד לשאר האמנים מבית הספר. הוא עבד בשמן ובצבעי מים. יצירתו הידועה ביותר, "אחת מהמשפחה", מוחזק כעת על ידי הגלריה לאמנות ווקר בליברפול. לאורך הקריירה שלו, בילה בלונדון, הוא יצר למעלה משלושים ציורים. הוא היה חבר מייסד של מועדון האמנות באיפסוויץ', ונשאר חבר בו כל חייו. קוטמן נפטר בפליקססטו ב־16 ביולי 1920. אסטר מכושפת מבצר עתיק קשת אחת מהמשפחה מדיה וקבצים בנושא פרדריק ג'ורג' קוטמן בוויקישיתוף Suffolk Artists - COTMAN, Frederick George, suffolkartists.co.uk Walpole, Josephine (1997). Art and Artists of the Norwich School. Woodbridge: Antique Collectors' Club. pp. 107-8 Norfolk Museums Collections, norfolkmuseumscollections.org
גבריאל (כדורגלן)

גבריאל דוס סנטוס מגאלאס (באנגלית: Gabriel dos Santos Magalhães; נולד ב-19 בדצמבר 1997), הידוע בשם גבריאל, הוא כדורגלן ברזילאי, המשחק בעמדת הבלם בארסנל מהפרמייר ליג ובנבחרת ברזיל. גבריאל נולד ברובע פיריטובה בסאו פאולו. בגיל 13 נסע גבריאל במשך 12 שעות באוטובוס לפלוריאנופוליס על מנת להתחיל את הקריירה שלו באוואי, אך חזר לסאו פאולו לאחר כשבוע עקב געגועים למשפחתו. אף על פי כן, גבריאל שקל מחדש את החלטתו וחזר לאוואי לאחר שבועיים, ובסופו של דבר הרוויח את חוזהו המקצועי הראשון בגיל 16. הוא המשיך להיות חלק מהקבוצה שהצליחה להעפיל לליגת העל הברזילאית ב-2017. ב-31 בינואר 2017, הצטרף גבריאל לליל בליגת העל הצרפתית. לאחר מספר הופעות במדי ליל ב', הושאל גבריאל לטרואה בה שיחק תחת המאמן מרסלו בייאלסה לפני שהצטרף לדינמו זאגרב, אך גם בקרואטיה מיעט לשחק. ב-2018 חזר גבריאל לליל וערך 14 הופעות ואף כבש את שערו הראשון בקבוצה בניצחון 1–5 על פריז סן ז'רמן באפריל 2019. בעונה שלאחר מכן, עונת 2019/2020, החל גבריאל לשחק באופן קבוע יותר והפך לשחקן הרכב. כמו כן פתח בהרכב הקבוצה בכל ששת המשחקים בליגת האלופות. ב-1 בספטמבר 2020 הודיעה ארסנל על החתמתו של גבריאל בחוזה ארוך טווח. ב-12 בספטמבר, במשחק הפתיחה בפרמייר ליג של ארסנל בעונת 2020/2021, ערך גבריאל את הופעת הבכורה בקבוצה ואף כבש את השער השני בניצחון הקבוצה 0–3 על פולהאם. את עונת 2021/2022 סיים עם חמישה שערים. גבריאל זומן לייצג את ברזיל את נבחרת עד גיל 20 באליפות דרום אמריקה 2017. סך הכל ערך שבע הופעות במדי הנבחרת. ב-9 בספטמבר 2023, ערך את הופעת הבכורה בנבחרת ברזיל הבוגרת בניצחון 1-5 על נבחרת בוליביה במסגרת מוקדמות מונדיאל 2026. נכלל בסגל נבחרת ברזיל לטורניר קופה אמריקה 2024. אליפות הליגה הקרואטית: 2017/2018 הגביע הקרואטי: 2017/2018 ארסנל מגן הקהילה: 2023 מדיה וקבצים בנושא גבריאל בוויקישיתוף גבריאל, ברשת החברתית אינסטגרם גבריאל, באתר Transfermarkt גבריאל, באתר Soccerway גבריאל, באתר BDFutbol גבריאל, באתר WorldFootball.net גבריאל, באתר FootballDatabase.eu גבריאל, באתר ESPN PROSPECT | Gabriel Magalhães | Get French Football News, www.getfootballnewsfrance.com Avaí Futebol Clube » Gabriel, web.archive.org, ‏25 באפריל 2017 LOSC - Gabriel DOS SANTOS MAGALHAES (2019 - 2020) | Lille LOSC, www.losc.fr (ארכיון) Gabriel is a Gunner! | Defender joins Arsenal, www.arsenal.com (באנגלית) Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
עמותת יקיר לי

עמותת יקיר לי - יד ולב לשכול היא עמותה ישראלית הפועלת לקידום המודעות לנושא השכול בישראל. העמותה הוקמה בשנת 2015 על ידי פיני רבינוביץ ששכל את בתו דסי רבינוביץ' ממחלת הסרטן. כל אחד מאיתנו מכיר לפחות משפחה אחת שחוותה שכול של בן משפחה צעיר ממחלה, תאונה או אסון טרגי. למרבה הכאב, משפחות אלו נשארות לבדן בצערן, ללא מערך תמיכה והכרה מוסדר וללא יום לאומי ממלכתי מחבק ומאחד. את הכאב שבאובדן לא ניתן לרפא, אך אנו מאמינים שביכולתה של הקהילה והחברה להקל מעט על הכאב והבדידות שחוות המשפחות השכולות. העמותה פועלת להעלאת המודעות לנושא השכול האזרחי ולקידום חקיקה לטובת משפחות שכולות שילדיהם נפטרו ממחלות סופניות. העמותה מפעילה מערך מתנדבים המסייעים ומלווים משפחות שכולות במספר גדול של רשויות במסגרת מיזם ׳היום השמיני - קהילה תומכת שכול׳. העמותה מקיימת מדי שנה - בשבוע שחל בו רח' ניסן- שבוע מודעות לשכול האזרחי בקהילה.שבוע המודעות חשוב עבור ההורים האחים והאחיות הסבים והסבתות שנשארו לאחר פטירת יקיריהם ממחלה או מכל אסון טרגי אחר על מנת לתת את המקום הראוי והכבוד לנפטרי. כל ילד או ילדה שנפטרו הם נקודות אור שכבו, עולמות שנגדעו באיבם. חשוב שיהיה להם מקום שיזכרו אותם. במהלך שבוע המודעות כל אדם או קהילה מוזמנים להדליק נר. ניתן להקדיש את הנר לזיכרון של מישהו קרוב. זאת הזדמנות לספר את הסיפור שלו או שלה לחברים, לבני משפחה, ולקהילה כולה. אפשרי לנצל את ההזדמנות לחזק את בני המשפחה, לספר שזכרתם, שהדלקתם נר. ואם מתאים לכם תרימו טלפון, תקפצו לבקר או תשאלו אם מתאים להם להגיע ולספר על בן המשפחה לקהילה או במפגש חברים מחבק ומנחם. בשנת 2023, בעקבות מלחמת חרבות ברזל, הקימה העמותה מיזם ייחודי לתמיכה וליווי סבים וסבתות שכולים מהשכול הלאומי והאזרחי. העמותה פועלת בין היתר גם בסיבסוד טיפולים אישים, הקמת מאגר מטפלים, הנגשת המידע וזכויות המשפחות. חיבור מלגאים במכללות לתמיכה במשפחות בשיתוף רשויות, מרכזי צעירים ומפעל הפיס, וכן הטמעת המיזם במערכת החינוך ובמדרשות וצה"ל. מיזם "היום השמיני" - רשת ארצית להכשרה של נציגי קהילות, המהווים כתובת מידית ורחבה למשפחות שכולות בישראל. קבוצות תמיכה וליווי להורים, לסבים וסבתות, ופעילות שטח בקרב משפחות שחוו שכול. קידום שבוע מודעות לשכול האזרחי להכרה חברתית. קידום מדיניות וחקיקה להכרה במשפחת השכול האזרחי בממשלה ובכנסת. מערכי חינוך והרצאות לארגונים בנושא שכול אזרחי. שיתוף פעולה עם ארגונים זהים בחו"ל. אתר האינטרנט הרשמי של העמותה חן ארצי סרור, "כשאני פוגש הורים שכולים אני מציע להם: קחו את הילד איתכם, כמו שדסי איתי בכל מקום", באתר ynet, 21 במרץ 2019 אילנה שטוטלנד, ‏"קמתי מהשבעה מרוקן, לא ידעתי מה לעשות": ההורים השכולים מחפשים יד תומכת, באתר מעריב אונליין, 4 ביוני 2019 אלי וילצ'יק, ‏שכול אזרחי: להתמודד עם אובדן של ילד בלי תמיכה, בעיתון מקור ראשון, 30 באפריל 2020 שאירים (אלמנות, יתמות ושכול), באתר כל זכות https://www.makorrishon.co.il/opinion/575255/ פיני רבינוביץ על השכול, 5 בפבואר 2023 https://hackaveret.org/enterprisers/pini-rabinovich/ מיזם הכוורת https://raanana.mynet.co.il/local_news/article/S1csT8QKd מיזם היום השמיני- רעננה. 20.05.21
Más de lo que aposté

Más De Lo Que Aposté (בעברית: יותר ממה שהימרתי) הוא סינגל שהוקלט על ידי הזמרת-יוצרת הספרדייה איתנה, ביחד עם להקת הפופ הרוק הקולומביאנית מוראט. השיר יצא לאור ב-30 ביולי 2020, על ידי חברת התקליטים יוניברסל מיוזיק גרופ, כסינגל שלא מתוך אלבום. השיר הגיע למקום ה-21 במצעד השירים שבספרד. השיר נכתב על ידי איתנה, אנדי קליי, ג'רמן גונזלו, דוק מולאנו, חואן פבלו איזאזה פינירוס, לואיס סלאזר, ניקולה גונזלס, פבלו בניטו, ולנטינה ריקו וחואן פבלו וילמיל קורטס והופק על ידי חואן פבלו איזאזה ומפאצ'ה. השיר נשלח לרדיו להיטים עכשוויים שבספרד ב-9 באוגוסט 2020, על מנת לעזור בקידום שלו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14.8 מיליון השמעות. הווידאו קליפ הרשמי של השיר הועלה לערוץ היוטיוב של איתנה ב-30 ביולי 2020, בשידור חי. הקליפ צבר למעלה מ-15 מיליון צפיות. סרטון השיר "Más de lo que aposté" באתר יוטיוב איתנה, אנדי קליי, ג'רמן גונזלו, דוק מולאנו, חואן פבלו איזאזה פינירוס, לואיס סלאזר, ניקולה גונזלס, פבלו בניטו, ולנטינה ריקו, חואן פבלו וילמיל קורטס Try the TIDAL Web Player, listen.tidal.com (באנגלית) Música, El portal de, Más De Lo Que Aposté - Aitana, Morat | EPDM (באנגלית אמריקאית), נבדק ב-2020-09-25 Aitana & Morat – Más De Lo Que Aposté (באנגלית), נבדק ב-2020-09-25 Más De Lo Que Aposté, נבדק ב-2020-09-25 Aitana, Morat - Más De Lo Que Aposté
פסגת סנטינל (אנטארקטיקה)

פסגת סנטינל (באנגלית: Sentinel Peak; מילולית: פסגת הזקיף) היא פסגה חדה נישאת באזור גבעות קוקרי, בעמקים היבשים מקמרדו, בארץ ויקטוריה, שבאנטארקטיקה. גובהה של הפסגה 2,000 מטרים מעל פני הים. הפסגה היא הנקודה הגבוהה ביותר בחלק הדרומי-מרכזי של גבעות קוקרי. הפסגה ממוקמת מצפון לקרחון פראר, וממזרח לקרחון קולקין. רכס גבעות קוקרי (ובהן גם פסגת סנטינל) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט. שמה של הפסגה ניתן לה על ידי סקוט. השם הוא תיאורי. הפסגה מתנשאת מעל המישור שסביבה כזקיף השומר עליה. פסגת סנטינל באתר הסקר הגאולוגי של ארצות הברית פסגת סנטינל באתר הגאזט האנטארקטי של ממשלת ניו זילנד פסגת סנטינל באתר הגאזט האנטארקטי המשווה SCAR של ממשלת אוסטרליה פסגת סנטינל באתר peakery (מרחקים לאתרים סמוכים) פסגת סנטינל באתר mindat מזג אוויר נוכחי עדכני בפסגת סנטינל תחזית מזג אוויר עדכנית ארוכת טווח עבור פסגת סנטינל סטטיסטיקות מזג אוויר ונתוני מזג אוויר היסטוריים עבור פסגת סנטינל גאזט השמות האנטארקטיים הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר גובהה של הפסגה 1,900 מטרים מעל פני הים. מידע גאוגרפי מידע היסטורי על גבעות קוקרי מידע היסטורי
Tu Foto del DNI

Tu Foto del DNI (בעברית: תמונת הזהות שלך) הוא סינגל שהוקלט על ידי מרמי, ביחד עם הזמרת-יוצרת הספרדייה איתנה. השיר יצא לאור ב-14 בספטמבר 2020, על ידי חברת התקליטים יוניברסל מיוזיק גרופ, כסינגל שלא מתוך אלבום. השיר הופץ בפורמטים דיגיטליים וברשתות הסטרימינג. השיר הגיע למקום החמישי במצעד השירים שבספרד. השיר נכתב על ידי מרמי, פבלו סבריאן, מאוריסיו רנגיפו, אנדרס טורס ואיתנה והופק על ידי מאוריסיו רנגיפו ואנדרס טורס. לפי אתר המוזיקה Genius, השיר יצא במקור כבר ב-11 בספטמבר 2020, אך עם זאת האודיו הרשמי שלו הועלה ליוטיוב רק ב-14 בספטמבר באותה השנה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4 מיליון השמעות. האודיו הרשמי של השיר הועלה לערוץ היוטיוב של מרמי ב-14 בספטמבר 2020 ולא ב-11 בספטמבר באותה השנה. האודיו צבר למעלה מ-635 אלף צפיות. סרטון השיר "Tu Foto del DNI" באתר יוטיוב מרמי, פבלו סבריאן, מאוריסיו רנגיפו, אנדרס טורס, איתנה Tu Foto Del DNI, נבדק ב-2020-09-25 Promusicae - Productores de Música de España, www.promusicae.es (בספרדית) Marmi & Aitana – Tu Foto Del DNI (באנגלית), נבדק ב-2020-09-25 Tu Foto Del DNI - Audio David Bisbal, Aitana - Si Tú La Quieres
סורת א-נמל

סורת א-נמל (בערבית: سورة النمل, "הנמלים") היא הסורה ה-27 בקוראן. הסורה מונה 93 פסוקים, ושמה נגזר מפסוק 18. הסורה נקראת "הנמלים" מפני שמסופר בה סיפור הקשור לשלמה המלך ולנמלים. סורת א-נמל נקראת גם סורת סולימאן (سليمان، "שלמה"), וגם טא.סין (ط.س) מפני שהיא נפתחת באותיות הללו. הסורה מספרת גם את סיפוריהם של הנביאים משה, דוד, צאלח ולוט. עוד מדובר בסורה על אללה, מונותאיזם ותחיית המתים. עבור השיעים, פסוק 62 מסורה זו הוא בעל חשיבות גבוהה, מפני שלפי המסורת שלהם הפסוק הזה מדבר על המהדי. פסוקים 1–6 גורסים כי מי שאינו מאמין בקוראן, אינו יכול להפיק ממנו תועלת. פסוקים 7–14 עוסקים בסיפורם של משה ופרעה. פסוקים 15–44 מגוללים את סיפורם של שלמה ומלכת שבא. פסוקים 45–53 מספרים את סיפורם של צאלח ובני עמו. פסוקים 54–58 מזכירים את לוט ובני עמו. פסוקים 59–75 מתמקדים באמונתם של הערבים הפוליתאיסטים בתקופת הקדם-אסלאם. פסוקים 76–78 גורסים כי הנאמר בקוראן הוא אמת. פסוקים 76–81 טוענים כי ישנם אנשים שלא יכולים לזכות בהדרכה אלוהית, מפני שהם לכאורה עוורים מבחינה רוחנית. פסוקים 82–93 עוסקים ביום הדין. מדיה וקבצים בנושא סורת א-נמל בוויקישיתוף סורת א-נמל, בתרגום הרמן רקנדורף, באתר ויקיטקסט TheLastDialogue, Surah An Naml Summary, The Last Dialogue, ‏6 במרץ 2019 (באנגלית) Surah An-Naml, Chapter 27, Al-Islam.org, ‏24 בינואר 2014 (באנגלית) Surah Naml Archives, Know The Mahdi (a.s.) (באנגלית) Sura al-Naml, WikiShia (באנגלית)
אנה האווה

אנה האווה (באסטונית: Anna Haava;‏ 15 באוקטובר 1864 – 13 במרץ 1957) הייתה משוררת ומתרגמת אסטונית. אנה האווה נולדה בליבוניה, כפר באסטוניה, אז חלק של האימפריה הרוסית. היא למדה בבית ספר פרטי גרמני בטרטו וסיימה אותו בשנת 1864 עם הסמכה למורה. אנה האווה החלה לכתוב שירה בהיותה בת 22. בשנת 1886 היא פרסמה את היצירות שלה בעיתון Postimees. בהמשך היא פרסמה מספר אוספי שירה שזכו לפופולריות בין דוברי אסטונית. מינה הרמה הלחינה מוזיקה לכמה מהשירים. בסך הכול לכ-200 משירי של האווה הולחנה מוזיקה. החל משנת 1906 היא החלה לכתוב על נושאים הקשורים לאי-שוויון, אפליה ואלימות. בשנת 1922 הייתה האווה בין המייסדות של איגוד הסופרים האסטוני. אנה האווה הייתה פעילה עד לשנת 1954, בשנת 2008 פורסם אוסף יצירותיה, שכלל כ-700 שירים. בתקופת אסטוניה העצמאית הוענקו להאווה מספר עיטורים, וכאשר מולדתה הייתה חלק מברית המועצות היא קיבלה תואר "סופר העם של אסטוניה הסובייטית" וקיבלה עיטור סובייטי. בשנת 1954 נערך טקס לכבודה באוניברסיטת טרטו, ואחד מרחובות העיר נקרא על שמה. בנוסף לכתיבת שירה, אנה האווה הייתה מתרגמת לאסטונית. היא תרגמה יצירות של יוהאן וולפגנג פון גתה, פרידריך שילר והנס כריסטיאן אנדרסן. האווה הלכה לעולמה בשנת 1957 בטרטו, ברית המועצות. מדיה וקבצים בנושא אנה האווה בוויקישיתוף קורות חיים (ברוסית)
פסגת סנטינל

האם התכוונתם ל... אנטארקטיקה פסגת סנטינל (אנטארקטיקה) – פסגה בגבעות קוקרי באזור העמקים היבשים מקמרדו באדמת ויקטוריה שבאנטארקטיקה רכס סנטינל (אנטארקטיקה) – רכס הרים המהווה את המחצית הצפונית של הרי אלזוורת' באנטארקטיקה ניו זילנד פסגת סנטינל (ניו זילנד, אוטאגו) – פסגה בחבל אוטאגו באי הדרומי של ניו זילנד פסגת סנטינל (ניו זילנד, החוף המערבי) – פסגה בחבל החוף המערבי באי הדרומי של ניו זילנד דרום אפריקה פסגת סנטינל (הכף המערבי) – פסגה בפרובינציית הכף המערבי של דרום אפריקה פסגת סנטינל (הכף הצפוני) – פסגה בפרובינציית הכף הצפוני של דרום אפריקה ארצות הברית פסגת סנטינל (אריזונה, מחוז צ'וצ'יז) – פסגה במחוז צ'וצ'יז, במדינת אריזונה שבארצות הברית פסגת סנטינל (אריזונה, מחוז מריקופה) – פסגה במחוז מריקופה, בהרי טוסון, במדינת אריזונה שבארצות הברית פסגת סנטינל (אריזונה, מחוז פימה) – פסגה במחוז פימה, בהרי טוסון, במדינת אריזונה שבארצות הברית פסגת סנטינל (אריזונה, מחוז סנטה קרוז) – פסגה במחוז סנטה קרוס, במדינת אריזונה שבארצות הברית פסגת סנטינל (ניו מקסיקו) – פסגה במדינת ניו מקסיקו שבארצות הברית פסגת סנטינל (קליפורניה, עמק המוות) – פסגה במחוז איניו, בשטח הפארק הלאומי עמק המוות, במדינת קליפורניה שבארצות הברית פסגת סנטינל (קליפורניה, היער הלאומי סקוויה) – פסגה במחוז טולארי, בשטח היער הלאומי סקוויה, במדינת קליפורניה שבארצות הברית פסגת סנטינל (נבדה) – פסגה במחוז המבולדט, במדינת נבדה שבארצות הברית פסגת סנטינל (קולורדו) – פסגה במחוז ריו גרנדה, במדינת קולורדו שבארצות הברית פסגת סנטינל (מונטנה) – פסגה במחוז מדיסון, במדינת מונטנה שבארצות הברית פסגת סנטינל (אורגון, מחוז הוד ריוור) – פסגה במחוז הוד ריוור, במדינת אורגון שבארצות הברית פסגת סנטינל (אורגון, מחוז ואלווה) – פסגה במחוז ואלווה, במדינת אורגון שבארצות הברית פסגת סנטינל (אורגון, מחוז הוד ריוור) – פסגה במחוז הוד ריוור, במדינת אורגון שבארצות הברית פסגת סנטינל (אורגון, מחוז וילר) – פסגה במחוז וילר, במדינת אורגון שבארצות הברית פסגת סנטינל (וושינגטון, הרי אולימפיק) – פסגה במחוז ג'פרסון, ברכס הרי אולימפיק, במדינת וושינגטון שבארצות הברית פסגת סנטינל (וושינגטון, הרי הקסקייד הצפוניים) – פסגה במחוז צ'לאן, ברכס הקסקייד הצפוניים, במדינת וושינגטון שבארצות הברית פסגת סנטינל (אלסקה) – פסגה במחוז הונה אנגון, בהרי סנט אליאס, בשטח הפארק הלאומי גליישר ביי במדינת אלסקה שבארצות הברית קנדה פסגת סנטינל (אלברטה) – פסגה בפרובינציית אלברטה שבקנדה פסגת סנטינל (קולומביה הבריטית, רכסי מיסינצ'ינקה) – פסגה ברכסי מיסינצ'ינקה בפרובינציית קולומביה הבריטית שבקנדה פסגת סנטינל (קולומביה הבריטית, רכס אדאמאנט) – פסגה ברכס אדאמאנט, בפרובינציית קולומביה הבריטית שבקנדה
נועה זליבנסקי

נועה זליבנסקי (נולדה ב-12 בינואר 1996) היא כדורסלנית ישראלית, המשחקת בעמדת רכזת/קלעית בקבוצת בנות הרצליה. נוסף על כך, היא חלק מהסגל של נבחרת ישראל בכדורסל נשים. זליבנסקי נולדה באשדוד וגדלה בתימורים. החלה לשחק כדורסל במושב, בגיל 12 עברה לשחק במחלקת הנוער של מכבי "בן" בנות אשדוד. בעונת 2008/9 זכתה באליפות הילדות ובעונת 2009/10 זכתה בגביע הילדות, מצטיינת המשחק עם 23 נקודות ובאליפות הילדות אחרי ניצחונות על מכבי רעננה. במקביל למדה בבית הספר האזורי בבאר טוביה שם זכתה עם הנבחרת ב-3 אליפויות אזוריות. בגיל 14 עברה לאקדמיית וינגיט למצוינות בספורט שם למדה ושיחקה כקפטנית שלוש שנים. עונת 2014/15 בקבוצת מכבי "בן" בנות אשדוד הייתה עונתה הראשונה של זליבנסקי בקבוצת הבוגרות. בתום העונה הקבוצה זכתה באליפות המדינה לכדורסל נשים. בעונת 2015/16 עברה לשחק בקבוצת א.ס. רמת השרון עימה הגיעה בתום העונה לפיינל פור. בעונה שלאחר מכן עברה לשחק באליצור חולון לשתי עונות. בעונה הראשונה בקבוצה הגיעה לפיינל פור ולגמר הגביע. בעונה השנייה הגיעה למעמד גמר הגביע כאשר בחצי הגמר היא הצטיינה עם 26 נקודות. בעונת 2018/19 עברה לשחק בבני יהודה תל אביב, שם קלעה 9.8 נקודות בממוצע למשחק. בתום העונה חזרה לשחק במכבי "בן" בנות אשדוד. עונת 2019/20 הופסקה עקב משבר הקורונה כאשר אשדוד במקום השני. בעונת 2021/22 שיחקה באליצור תל אביב בליגת העל. את עונת 2022/23 החלה במדי קבוצת אלפתריה מושקאטו מאתונה בליגת העל היוונית וביורוקאפ נשים, אך חזרה לישראל בחודש נובמבר וחתמה במכבי בנות אשדוד. ב-2011 השתתפה עם הנבחרת בטורניר אליפות אירופה עד גיל 16 דרג ב'. בטורניר קלעה 10.6 נקודות למשחק, בשנה שלאחר מכן השתתפה בטורניר הכנה בצרפת עם הנבחרות החזקות ביבשת בו זכתה בחמשיית הטורניר. בהמשך אותה שנה השתתפה באליפות אירופה עד גיל 16 דרג ב' ובו קלעה 16 נקודות למשחק. ב-2014 השתתפה עם הנבחרת בטורניר אליפות אירופה עד גיל 18 דרג ב'. בטורניר קלעה 5 נקודות למשחק. ב-2015 השתתפה בטורניר אליפות אירופה עד גיל 20 דרג ב. בטורניר קלעה 3 נקודות בממוצע למשחק. החל משנת 2017 זליבנסקי היא חלק מסגל נבחרת ישראל בכדורסל נשים. פרופיל השחקנית, באתר מנהלת ליגת העל בכדורסל נשים רענן וייס, אליצור חולון מול אשדוד בגמר גביע המדינה לנשים, באתר ynet, 5 במרץ 2018 רענן וייס, נועה זליבנסקי בבני יהודה, אוהד גל יאמן, באתר ynet, 28 ביוני 2018
שופר יעל

שופר יעל הוא כלי נשיפה שמקורו בקרנות היעל, המשמש לתקיעת שופר. שופר זה נדיר ויקר שכן יעל היא חיה מוגנת והשגת הקרן אפשרית רק לאחר מותה הטבעי של החיה. הקרן מפיקה צליל ייחודי ועמוק הדומה לחצוצרה במנעד "בס". בשל צורתו, כונה "פשוט" על ידי חז"ל. מצוות תקיעה בשופר מחייבת שימוש בשופר כפוף (מסולסל) אך שופר יעל ישר ואינו מסולסל. על פי המשנה, שופר בעל פיה מוזהבת שימש בראש השנה בית המקדש כשלצד התוקע, תקעו גם בשתי חצוצרות. קיימת מחלוקת הלכתית בחז"ל לגבי סוג השופר הנהוג בכל מועד. רבי יהודה למשל, פסק שביום הכיפורים של יובל תוקעים בשופר יעל ובראש השנה בשופר איל. רבי לוי פסק שיש לתקוע בשני המועדים בשופר יעל. שופר קודו ד"ר משה רענן, שופר לראש השנה מקרן של יעל נובי, בלוג הספרנים באתר קולשופר יוסף קאפח, שופר של ראש השנה, סיני, גיליון ס"ט, 1971, באתר "דעת" משנה, מסכת ראש השנה, פרק ג', משנה ג' דיני שופר 2: מהו השופר הראוי לתקיעה בראש השנה, ישיבת ההסדר ברכת משה מעלה אדומים ארי צבי זיבוטפסקי, דף שבועי מאת היחידה ללימודי יסוד ביהדות באוניברסיטת בר-אילן הרב יהודה זולדן, מועדי יהודה וישראל, מכון אור עציון תשס"ד, בחצוצרות ובקול שופר במקדש, עמ' 23–46, באתר ישיבה. [פרסום קודם: "בחצוצרות ובקול שופר במקדש", מעלין בקודש ח (אדר ה'תשס"ד), עמ' 71–96.] ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
קאנט 18

קאנט 18 (באיטלקית: CANT 18) היה מטוס ימי דו-כנפי מסוג "ספינה מעופפת" וחד-מנועי שהוגדר כמטוס אימון לפרחי טיס שיועדו להטיס מטוסי נוסעים מתוצרת חטיבת כלי הטיס של יצרנית המטוסים האיטלקית Cantieri Riuniti dell'Adriatico (אנ') (שם רשמי: Cantieri Riuniti dell'Adriatico C.R.D.A) אשר אב הטיפוס ערך את טיסת הבכורה ב-1926. מנהל התכנון והייצור היה המהנדס האווירונאוטי "Raffaele Conflenti" (אנ'). יוצרו 29 יחידות. "קאנט 18" היה מטוס ימי הבנוי מגוף מרכזי בולט. גוף המטוס התאפיין בתא טייס פתוח במצב קדמי שהסתיים מאחור בזנב צלב חד צדדי ובמישור אופקי מהודק. תצורת הכנף הייתה דו-כנפית, עם כנפיים בגודל שווה המחוברות זו לזו על ידי סדרה של תמוכות ומוטות, כאשר התחתונה מצוידת במצוף איזון קטן. ההנעה הופקדה על מנוע יחיד המותקן בתצורת דחיפה על הטירה הצינורית המרכזית ומחוברת למדחף עץ דו-להבי עם גובה קבוע. מנוע V6 צילינדרים בטור, 7.389 ליטר מתוצרת "Isotta Fraschini" (איט') סוג מנוע "Isotta Fraschini V.6" (אנ'). 1 מאייד. "18" - במטוס הורכב מנוע V6 צילינדרים מתוצרת "Isotta Fraschini" (אנ') סוג מנוע "Isotta Fraschini V.6" (אנ'). יוצרו 17 יחידות. "18bis" - במטוס הורכב מנוע 6 צילינדרים 14.780 ליטר מתוצרת "Isotta Fraschini"סוג מנוע "Isotta Fraschini Asso 200" (אנ'). יוצרו 10 יחידות. "18ter" - גרסה צבאית, במטוס הורכב מנוע V12 צילינדרים, 18.995 ליטר מתוצרת פיאט, סוג מנוע "Fiat A.20" (אנ'). יוצרו 2 יחידות. ממלכת איטליה ממלכת איטליה פרגוואי פרגוואי מטוס אימון - 12 יחידות סופקו ל-חיל האוויר המלכותי האיטלקי. מטוס אימון - 2 יחידות היו בשירות האווירי של הצי של פרגוואי (Servicio Aéronautico de la Marina Uruguaya). מטוסי נוסעים - 25 יחידות (טייס + נוסע) שפעלו בשירות "Società Italiana Servizi Aerei" (אנ') (שם נפוץ: S.I.S.A) בבעלות ממשלת איטליה. קאנט 6 קאנט 10 קאנט 13 קאנט 25 קאנט Z.511 מדיה וקבצים בנושא קאנט 18 בוויקישיתוף Libro commemorativo "Cantieri Riuniti dell'Adriatico – origini e sviluppo – 1857 – 1907 – 1957" edito nel 1957 dai Cantieri Riuniti dell'Adriatico nel centenario della fondazione dello Stabilimento Tecnico Triestino e nel cinquantenario del Cantiere Navale Triestino di Monfalcone. במטוס ימי מסוג "סירה מעופפת" הציפה מושגת באמצעות גוף המטוס עצמו, כמו באונייה. גוף כלי הטיס בנוי כך שבעת הנחיתה על המים הוא צף. על כנפי הספינה המעופפת מותקנים מצופים קטנים, המשמשים כמייצבים שנועדו לשמור על שיווי המשקל "קאנט 7" web.archive.org/web/20160304191331 Michael John H. Taylor, Jane's encyclopedia of aviation, 2nd Edition, London, Studio Editions Ltd., 1989, ISBN 0-517-10316-8 Giuseppe Ciampaglia: "La vita e gli aerei di Raffaele Conflenti" nel testo: "Il Cavallo di Ferro" I.B.N Editore, Roma 2016, ISBN (13) 9788875652715 "קאנט 18" web.archive.org/web/20041229182025 "קאנט 18" web.archive.org/web/20160305012217